**DZĪVOJAMO TELPU ĪRES LĪGUMS Nr.\_\_\_\_\_**

**Mārupē, 2022.gada\_\_\_\_\_\_\_\_**

**Mārupes novada pašvaldības dome**, nodokļu maksātājas reģ.Nr.90000012827, juridiskā adrese Daugavas iela 29, Mārupe, Mārupes novads (turpmāk – Pašvaldība), kuru saskaņā ar Mārupes novada pašvaldības nolikumu pārstāv izpilddirektors Kristaps Ločs , un

[[1]](#footnote-1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

komercsabiedrības nosaukums, reģistrācijas numurs, juridiskā adrese

(turpmāk – Izīrētājs), kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_

norāda pārstāvības pamatojumu vārds un uzvārds

[[2]](#footnote-2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

fiziskas personas vārds un uzvārds un personas kods

un Ukrainas pilsonis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds un uzvārds, personas kods, pases dati

(turpmāk – Īrnieks)

visi kopā turpmāk saukti – Puses,

***pamatojoties uz*** Ukrainas civiliedzīvotāju atbalsta likuma 12.panta pirmo daļu, Ministru kabineta 2022.gada 12.marta noteikumu Nr.168 “Noteikumi par primāri sniedzamā atbalsta nodrošināšanu Ukrainas civiliedzīvotājiem” 7.1. un 7.2.apakšpunktu,

***ņemot vērā to, ka*** Izīrētājs 2022.gada \_\_.\_\_\_\_\_\_\_\_\_\_\_\_\_\_ ir nodevis Īrniekam lietošanā Izīrētājam piederošu (valdījumā esošu) dzīvokli/dzīvojamās telpas, kas atrodas \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dzīvojamo telpu adrese

(turpmāk – Dzīvojamās telpas),

noslēdza šādu dzīvojamo telpu īres līgumu (turpmāk – Līgums):

1. **Līguma priekšmets**
   1. Izīrētājs apliecina, ka viņš ir vienīgais un likumīgais Dzīvojamo telpu īpašnieks/valdītājs, un viņam ir pilnas tiesības un pilnvaras slēgt Līgumu, ka Dzīvojamās telpas nav izīrētas citai personai vai kā citādi apgrūtinātas. Izīrētājs apliecina, ka pasargās Īrnieku no jebkādām prasībām no trešo personu puses, kas attiecas uz izīrētajām Dzīvojamajām telpām.

1.3. Izīrētājs un Īrnieks vienojas, ka visā Līguma darbības laikā Dzīvojamo telpu lietošanas tiesības ir Īrnieka ģimenes locekļiem/kopā ar Īrnieku iemitinātām personām:

|  |  |  |  |
| --- | --- | --- | --- |
| N.p.k. | Vārds | Uzvārds | Dzimšanas dati |
|  |  |  |  |
|  |  |  |  |
|  |  |  |  |

1.4. Nododot–pieņemot Dzīvojamās telpas, Izīrētājs un Īrnieks paraksta pieņemšanas – nodošanas aktu (turpmāk – PNA), kas tiek pievienots Līgumam kā 1.pielikums.

1. **Līguma darbības termiņš**

2.1. Līgums stājas spēkā ar dienu, kad to parakstījušas visas Puses un ir spēkā līdz 202\_\_.gada \_\_.\_\_\_\_\_\_\_\_\_\_\_\_.

2.2. Pašvaldības pienākums segt Izīrētājam izdevumus par Īrniekam un Īrnieka ģimenes locekļiem/kopā ar Īrnieku iemitinātām personām nodrošināto izmitināšanas pakalpojumu ir no dienas, kad parakstīts PNA, bet ne ātrāk kā no 2022.gada 25.maija.

1. **Pušu saistības un tiesības**

3.1. Izīrētāja pienākums ir nodot Īrniekam Dzīvojamās telpas īres lietošanā Līguma spēkā stāšanās dienā saskaņā ar nodošanas–pieņemšanas aktu un izskaidrot Īrniekam un kopā ar Īrnieku iemitinātām personām normatīvo aktu prasības, kas attiecas uz Dzīvojamās telpas lietošanu, tostarp ugunsdrošības, sanitārās un higiēnas prasības, atkritumu apsaimniekošanas noteikumus, kā arī dzīvojamās mājas koplietošanā esošo telpu un piemājas teritorijas lietošanas noteikumus, sniegt informāciju par dzīvojamās mājas pārvaldnieku un kontaktinformāciju, kur vērsties ar Dzīvojamo telpu saistīto inženierkomunikāciju bojājumu gadījumā.

3.2. Izīrētājs nedrīkst Dzīvojamās telpās iemitināt Līgumā neminētas personas.

3.3. Izīrētājam ir tiesības:

3.3.1. pieprasīt no Īrnieka un kopā ar Īrnieku iemitinātām personām atbilstošu Dzīvojamo telpu izmantošanu saskaņā ar Līguma noteikumiem;

3.3.2. ārkārtēju (avārijas) apstākļu gadījumā Izīrētājam ir tiesības iekļūt Dzīvojamās telpās bez iepriekšēja brīdinājuma, pieaicinot policijas un mājas pārvaldnieka pārstāvi.

3.4. Īrniekam un kopā ar Īrnieku iemitinātām personām ir šādi pienākumi:

3.4.1. izmantot dzīvojamo telpu tikai dzīvošanai;

3.4.2. saudzīgi izturēties pret dzīvojamo telpu, nepasliktināt tās stāvokli, nebojāt to un neveikt tajā neatļautu pārbūvi vai neatļautus remontdarbus;

3.4.3. ievērot normatīvos aktus, kas attiecas uz dzīvojamās telpas lietošanu, tostarp ugunsdrošības, sanitārās un higiēnas prasības;

3.4.4. ievērot atkritumu apsaimniekošanas noteikumus;

3.4.5. nekavējoties informēt Izīrētāju par tādiem Dzīvojamās telpas bojājumiem vai trūkumiem, kas ietekmē vai var ietekmēt personas veselību, dzīvību, mantu;

3.4.6. divu dienu laikā pēc Izīrētāja pieprasījuma paziņot Dzīvojamās telpās uzstādīto mērierīču skaitītāju rādījumus vai nodrošināt Izīrētājam piekļuvi skaitītāju rādījumu nolasīšanai;

3.4.7. pēc Izīrētāja pieprasījuma nekavējoties nodrošināt piekļuvi Dzīvojamām telpām, lai veiktu darbības, kas nepieciešamas neatliekamu remontdarbu, inženiertīklu darbības nodrošināšanai un avāriju seku likvidēšanai Dzīvojamās telpās;

3.4.8. Līgumam izbeidzoties, atbrīvot Dzīvojamās telpas.

3.5. Īrnieks nedrīkst Dzīvojamās telpās iemitināt Līgumā neminētas personas. Īrniekam ir aizliegts nodot Dzīvojamās telpas apakšīrē.

3.6. Īrniekam un kopā ar Īrnieku iemitinātām personām ir tiesības:

3.6.1. lietot Dzīvojamās telpas un tajās esošas iekārtas un citas ierīces, mājas koplietošanas telpas un piemājas teritoriju;

3.6.2. izmitināt mājdzīvniekus Dzīvojamās telpās *(ja piemērojams)*.

3.7. Beidzoties Līguma darbības termiņam vai arī to pirms termiņa izbeidzot, Īrniekam ir pienākums nodot Dzīvojamās telpas Izīrētājam saskaņā ar PNA ne sliktākā stāvoklī, kādā tās tika pieņemtas, un atdot Izīrētājam Dzīvojamo telpu atslēgas.

3.8. Izīrētājam ir pienākums ne vēlāk kā nākamajā darba dienā pēc Līguma izbeigšanas dienas iesniegt Pašvaldībai PNA, kurā norādīts Līguma izbeigšanas datums un informācija par to, vai Īrniekam un Izīrētājam nav savstarpēju pretenziju.

3.9. Atstājot Dzīvojamās telpas sakarā ar Līguma termiņa izbeigšanos vai pirms termiņa izbeigšanās, Īrniekam un kopā ar Īrnieku iemitinātām personām ir tiesības paņemt līdzi tikai tās viņam piederošās mantas un tikai tos Dzīvojamo telpu Īrnieka un kopā ar Īrnieku iemitinātām personām taisītos uzlabojumus, kuri ir atdalāmi, nebojājot vai neizmainot Dzīvojamo telpu ārējo izskatu un tehnisko stāvokli.

3.10. Pašvaldība nenes atbildību par mantiskiem bojājumiem vai zaudējumiem, kuri nodarīti Izīrētājam, Īrniekam vai Dzīvojamām telpām.

3.11. Ja Pašvaldība konstatē, ka Līguma darbības laikā ir iestājušies apstākļi, kas liedz veikt samaksu Izīrētājam par Ukrainas civiliedzīvotājiem nodrošināto izmitināšanas pakalpojumu, Pašvaldība ir tiesīga vienpusēji izbeigt Līgumu. Šādā gadījumā Izīrētāja pienākums ir samaksāt Pašvaldībai nepamatoti saņemto samaksu no Pašvaldības.

**4. Norēķinu kārtība**

4.1. Īres maksa par Dzīvojamo telpu lietošanu tiek noteikta EUR \_\_\_\_ ( \_\_\_*euro* \_\_\_ centi) mēnesī. Maksā ietilpst visi ar Dzīvojamo telpas lietošanu saistītie maksājumi.

4.2. Apmaksu par Dzīvojamo telpu īri Izīrētājam veic Pašvaldība, pārskaitot attiecīgo summu par iepriekšējo mēnesi \_\_\_ (\_\_\_) kalendāro dienas laikā uz Līgumā norādīto Izīrētāja bankas norēķinu kontu, pamatojoties uz Izīrētāja izrakstīto rēķinu.

4.3. Par Līgumā paredzēto maksājumu termiņa kavējumu Pašvaldība maksā Izīrētājam līgumiskos procentus 0,1% (nulle komats viens procents) apmērā no savlaicīgi nesamaksātās summas par katru maksājuma kavējuma dienu.

**5. Nepārvarama vara**

Puses nav atbildīgas par līgumsaistību neizpildi un tās rezultātā Pusēm radītajiem zaudējumiem, ja tas noticis nepārvaramas varas apstākļu dēļ. Par nepārvaramas varas apstākļiem uzskatāmi – dabas stihija, ugunsgrēks, militāras akcijas, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Par līgumsaistību izpildes neiespējamību minēto apstākļu dēļ viena puse rakstveidā informē citas puses 2 (divu) dienu laikā, un nepieciešamības gadījumā risina jautājumu par turpmāku Līguma izpildes kārtību vai izbeigšanu.

**6. Strīdu izskatīšana**

Visi strīdi starp Pusēm tiek risināti pārrunu ceļā. Ja Puses 1 (viena) mēneša laikā nevar panākt vienošanos, strīds tiek risināts Latvijas Republikas tiesā saskaņā ar Latvijas Republikā spēkā esošiem normatīvajiem aktiem.

**7. Līguma izbeigšana**

7.1.  Īrnieks ir tiesīgs izbeigt Līgumu pirms termiņa, iepriekš par to rakstveidā brīdinot Izīrētāju un Pašvaldību vismaz 2 (divas) darba dienas iepriekš.

7.2.  Izīrētājs ir tiesīgs izbeigt Līgumu, par to rakstveidā brīdinot Īrnieku un Pašvaldību vismaz 2 (divas) darba dienas iepriekš, ja:

7.2.1. Dzīvojamās telpas tiek izmantotas citām, Līgumā nenorādītām vajadzībām;

7.2.2. Dzīvojamās telpas ir nodotas apakšīrē citām personām.

7.3. Pašvaldība ir tiesīga vienpusēji izbeigt Līgumu par to par to rakstveidā brīdinot Izīrētāju un Īrnieku, ja Pašvaldība konstatē, ka ir iestājušies apstākļi, kas liedz veikt samaksu par Ukrainas civiliedzīvotājiem nodrošināto izmitināšanas pakalpojumu.

**8. Citi noteikumi**

8.1. Visi grozījumi Līgumā stājas spēkā tikai tad, ja tie noformēti rakstveidā un tos parakstījušas Puses.

8.2. Pusei ir tiesības apstrādāt no citas Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Vispārīgo datu aizsardzības regulā un tiesību aktos noteiktās prasības šādu datu apstrādei un aizsardzībai. Puses apņemas neizpaust un neizplatīt trešajām personām bez citu pušu piekrišanas Līguma izpildes gaitā iegūtos personas datus, izņemot gadījumus, kad informācijas izpaušanu pieprasa normatīvie akti.

8.3. Līgums sagatavots un parakstīts uz 4 (četrām) lapām, 3 (trīs) eksemplāros.

**9. Pušu rekvizīti un paraksti**

|  |  |  |
| --- | --- | --- |
| **Pašvaldība** | **Izīrētājs** | **Īrnieks** |
| Mārupes novada pašvaldība  Adrese: Daugavas iela 29,  Mārupe,  Mārupes novads, LV-2167  e-pasta adrese: marupe@marupe.lv  Reģ. Nr.: 90000012728 | Personas kods \_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_  LV- \_\_\_\_\_\_\_\_  e-pasta adrese: \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  IBAN \_\_\_\_\_\_\_\_\_\_\_\_\_\_\_\_\_\_ | Personas kods \_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_  LV- \_\_\_\_\_\_\_\_  e-pasta adrese: \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ |

1.Pielikumus

2022.gada \_\_.\_\_\_\_\_\_\_\_\_\_\_

Dzīvojamo telpu īres līgumam

**PIEŅEMŠANAS – NODOŠANAS AKTS**

\_\_\_\_\_\_\_\_\_\_\_\_\_\_\_\_, 2022.gada \_\_.\_\_\_\_\_\_\_\_\_\_\_\_\_\_\_\_

akta parakstīšanas vieta

[[3]](#footnote-3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

komercsabiedrības nosaukums, reģistrācijas numurs, juridiskā adrese

(turpmāk – Izīrētājs), kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_

norāda pārstāvības pamatojumu vārds un uzvārds

[[4]](#footnote-4)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

fiziskas personas vārds un uzvārds un personas kods

un Ukrainas pilsonis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds un uzvārds, personas kods, pases dati

(turpmāk – Īrnieks), bez viltus, maldības un spaidiem paraksta šo dzīvojamo telpu, kas atrodas Mārupes novada \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ ielā Nr. \_\_\_\_, dz. Nr.\_\_\_\_\_\_ (turpmāk – Dzīvojamās telpas) pieņemšanas – nodošanas aktu (turpmāk – PNA):

1. Izīrētājs nodod un Īrnieks pieņem lietošanā Dzīvojamās telpas ar visiem tās piederumiem, kādi ir PNA parakstīšanas dienā.
2. Īres maksa par Dzīvojamo telpu lietošanu tiek noteikta EUR \_\_\_\_ ( \_\_\_*euro* \_\_\_ centi) mēnesī. Maksā ietilpst visi ar Dzīvojamo telpas lietošanu saistītie maksājumi.
3. Dzīvojamās telpas stāvoklis ir dzīvošanai derīgs, Īrniekam zināms un Īrniekam nav pretenziju par Dzīvojamo telpu stāvokli.
4. Vienlaikus ar Dzīvojamo telpu nodošanu, Izīrētājs nodod Īrniekam Dzīvojamo telpu atslēgu \_\_ (\_\_\_\_\_\_\_\_) komplektus.
5. Dzīvojamās telpās atrodas šādas iekārtas un mēbeles:
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
11. Dzīvojamo telpu lietošanas tiesības ir Īrnieka ģimenes locekļiem/kopā ar Īrnieku iemitinātām personām:

|  |  |  |  |
| --- | --- | --- | --- |
| N.p.k. | Vārds | Uzvārds | Dzimšanas dati |
|  |  |  |  |
|  |  |  |  |
|  |  |  |  |

1. PNA ir sastādīts un parakstīts 3 (trīs) eksemplāros, pa vienam katrai no Pusēm, un trešais – iesniegšanai Mārupes novada pašvaldībai pievienošanai saskaņā ar Ministru kabineta 2022.gada 12.marta noteikumu Nr.168 “Noteikumi par primāri sniedzamā atbalsta nodrošināšanu Ukrainas civiliedzīvotājiem” 7.2.apakšpunktu noslēgtajam trīspusējam līgumam.

|  |  |
| --- | --- |
| **Izīrētājs** | **Īrnieks** |
| Personas kods \_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_  LV– \_\_\_\_\_\_\_\_  e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  IBAN \_\_\_\_\_\_\_\_\_\_\_\_\_\_\_\_\_\_ | Personas kods \_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_  LV– \_\_\_\_\_\_\_\_  e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ |

1. Aizpilda, ja Izīrētājs ir juridiska persona [↑](#footnote-ref-1)
2. Aizpilda, ja Izīrētājs ir fiziska persona [↑](#footnote-ref-2)
3. Aizpilda, ja Izīrētājs ir juridiska persona [↑](#footnote-ref-3)
4. Aizpilda, ja Izīrētājs ir fiziska persona [↑](#footnote-ref-4)